CELEX: C2005/115/05
Language: lv
Date: 2005-05-14 00:00:00
Title: Tiesas spriedums (trešā palāta) 2005. gada 10. martā apvienotajās lietās C-96/03 un C-97/03 (College van Beroep voor het bedrijfsleven lūgums sniegt prejudiciālu nolēmumu) A. Templeman pret Directeur van de Rijksdienst voor de keuring van Vee en Vlees (Lauksaimniecība — Cīņa pret mutes un nagu sērgu — Aizsardzības pasākumi, kas pieņemti papildus Direktīvā 85/511/EEK noteiktajiem pasākumiem — Dalībvalstu pilnvaras)

14.5.2005   
            
            
               LV
            
            
               Eiropas Savienības Oficiālais Vēstnesis
            
            
               C 115/3
            
         
      TIESAS SPRIEDUMS
   
   (trešā palāta)
   2005. gada 10. martā
   apvienotajās lietās C-96/03 un C-97/03 (College van Beroep voor het bedrijfsleven lūgums sniegt prejudiciālu nolēmumu) A. Templeman pret Directeur van de Rijksdienst voor de keuring van Vee en Vlees
       (1)
   
   (Lauksaimniecība - Cīņa pret mutes un nagu sērgu - Aizsardzības pasākumi, kas pieņemti papildus Direktīvā 85/511/EEK noteiktajiem pasākumiem - Dalībvalstu pilnvaras)
   (2005/C 115/05)
   tiesvedības valoda — holandiešu
   Apvienotajās lietās C-96/03 un C -97/03 par lūgumu sniegt prejudiciālu nolēmumu atbilstoši EKL 234. pantam, ko College van Beroep voor het bedrijfsleven (Nīderlande) iesniedza ar lēmumu, kas pieņemts 2003. gada 7. janvārī un kas Tiesā reģistrēts 2003. gada 4. martā, tiesvedībā A. Tempelman (C-96/03) un laulātie T. H. J. M. van Schaijk (C-97/03) pret Directeur van de Rijksdienst voor de keuring van Vee en Vlees, Tiesa (trešā palāta) šādā sastāvā: palātas priekšsēdētājs A. Ross [A. Rosas], tiesneši E. Borgs-Bartets [A. Borg Barthet], Ž.-P. Puisošē [J.-P. Puissochet], J. Malenovskis [J. Malenovský] un U. Lehmuss [U. Lõhmus], ģenerāladvokāts M. Pojarešs Maduru [M. Poiares Maduro], sekretāre M. Mugika Arsamendi [Múgica Arzamendi], galvenā administratore, 2005. gada 10. martā ir pasludinājusi spriedumu, kura rezolutīvā daļa ir šāda:
   Ievērojot to, ka mutes un nagu sērga ir slimība, kas rada nopietnas briesmas dzīvniekiem, Padomes 1990. gada 26. jūnija Direktīvas 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu 10. panta 1. punkts piešķir dalībvalstīm pilnvaras pieņemt pasākumus cīņā pret mutes un nagu sērgu papildus tiem pasākumiem, kas paredzēti Padomes 1985. gada 18. novembra Direktīvā 85/511/EEK, ar ko ievieš Kopienas pasākumus mutes un nagu sērgas kontrolei, kurā grozījumi izdarīti ar Padomes 1990. gada 26. jūnija Direktīvu 90/423/EEK, jo īpaši, pilnvaras iznīcināt dzīvniekus lauku saimniecībā, kas atrodas kaimiņos vai noteiktā apkārtnē tādai saimniecībai, kurā ir inficēti dzīvnieki.
   Pieņemot šādus papildus pasākumus, jāievēro mērķi, kas paredzēti spēkā esošajā Kopienas regulējumā un jo īpaši Direktīvā 85/511, kurā grozījumi izdarīti ar Direktīvu 90/423, tādi Kopienas tiesību vispārējie principi kā samērīguma princips un informācijas sniegšanas pienākums, kas paredzēts Direktīvas 90/425 10. panta 1. punktā.
   
      (1)  OV C 146, 21.06.2003.